**Sveučilište Josipa Jurja Strossmayera u Osijeku**

**Ekonomski fakultet u Osijeku**

**Centar za cjeloživotno učenje**

**objavljuje**

**JAVNI POZIV**

**za upis polaznika na program cjeloživotnog učenja**

**„*UPRAVLJANJE ICT PROJEKTIMA: OD TRADICIONALNOG DO AGILNOG*“**

Cilj programa „Upravljanje ICT projektima: od tradicionalnog do agilnog“ je odgovoriti na rastuće potrebe IT industrije i osposobiti polaznike temeljnim znanjima, vještinama i kompetencijama potrebnim za vođenje ICT projekata. Program nastoji premostiti značajan jaz u vještinama koji trenutno postoji između potražnje za voditeljima ICT projekata i dostupnosti kvalificiranih stručnjaka na tržištu. Nadalje, zbog brzog tempa tehnološkog napretka, ovaj program ima za cilj i osigurati da polaznici programa budu u toku s najnovijim trendovima, alatima i metodologijama vođenja projekata u IT industriji.

Program cjeloživotnog učenja Upravljanje ICT projektima: od tradicionalnog do agilnog fokusiran je na praktičnu primjenu što podrazumijeva korištenje primjera i studija slučajeva iz stvarnog svijeta te prijenos znanja od predavača s dugogodišnjim iskustvom rada u industriji na pozicijama voditelja ICT projekata

**Planirani početak** programa je **listopad 2024. godine**.

O točnom datumu početka izvođenja programa i rasporedu predavanja polaznici će biti informirani nakon isteka roka za prijavu a prije upisa na program.

Završetkom Programa stječe se potvrda o završenom programu cjeloživotnog učenja „*Upravljanje ICT projektima: od tradicionalnog do agilnog*“ i 4 ECTS boda.

**POLAZNICI:**

Polaznici programa cjeloživotnog učenja mogu biti osobe koje su u svom dosadašnjem obrazovnom i/ili radnom iskustvu stekle određena znanja, vještine i kompetencije iz područja upravljanja ICT projektima te ovu edukaciju prepoznaju kao priliku za unaprjeđivanje i razvoj vlastite poslovne karijere jednako kao i one osobe koje takvih iskustava nemaju. Naime, program je osmišljen na način da su za praćenje njegovog sadržaja i usvajanje znanja dovoljna osnovna predznanja iz ekonomskog područja i korištenja informacijsko komunikacijskih tehnologija te je upravo zato i predviđena mogućnost upisa polaznika iz različitih područja.

Program cjeloživotnog učenja izvodi se u okviru 45 sati interaktivne nastave u obliku predavanja, radionica i vježbi organiziranih na računalima a sastoji se od tri obvezne cjeline:

|  |  |  |  |
| --- | --- | --- | --- |
| *Naziv nastavne cjeline* | | *Teme u okviru nastavne cjeline* | *Ukupan*  *broj sati* |
| 1 | Tradicionalna metodologija upravljanja projektima (PMBOK) | * Uvod u upravljanje projektima; * Inicijalizacija projekta ; * Planiranje projekta; * Izvršenje projekta; * Kontrola projekta; * Zatvaranje projekta; * Praktični zadatak | 15 |
| 2 | Agilne metodologije i alati upravljanja projektima | * Agilne metodologije; * Agilno naspram tradicionalnog vođenja projekta; * Scrum okvir; * Logovi; * Vremenski raspored; * Kanban; * Alati za vođenje IT projekata; * Praktični zadatak | 15 |
| 3 | Projektni zadatak | * Mentorski rad; * Primjena znanja o upravljanju projektima na primjeru izrade softvera; * Vođenje ICT projekata u praksi, * Rješavanje različitih projektnih izazova. | 15 |

**UVJETI UPISA:**

Programu cjeloživotnog učenja „*Upravljanje ICT projektima: od tradicionalnog do agilnog*“ mogu pristupati kandidati koji žele steći nova ili unaprijediti postojeća znanja uz uvjet minimalno završenog četverogodišnjeg srednjoškolskog programa.

Upisna cijena programa iznosi 600,00 EUR po polazniku.

**OBVEZNA DOKUMENTACIJA:**

Uz prijavu pristupnici obvezno prilažu:

1. [Popunjeni obrazac prijave](https://forms.gle/NtPPAugWXVpSSWqBA) (objavljen na mrežnim stranicama Ekonomskog fakulteta u Osijeku).

Obrascu je moguće pristupiti i putem poveznice: <https://forms.gle/NtPPAugWXVpSSWqBA>

1. presliku svjedodžbe o stečenoj stručnoj spremi
2. presliku identifikacijske isprave
3. popunjen i potpisan obrazac [Privole za prikupljanje i obradu osobnih podataka](https://tinyurl.com/mr2mjb5e) objavljen na mrežnim stranicama Ekonomskog fakulteta u Osijeku i uz prijavni obrazac (točka 1.). Obrascu je moguće pristupiti i putem poveznice: <https://tinyurl.com/mr2mjb5e>

Na javni poziv se pod jednakim uvjetima mogu prijaviti osobe oba spola.

Nepravovremene i nepotpune prijave neće se razmatrati.

Prijave s dokazima o ispunjavanju uvjeta podnose se **do 30 rujna 2024. godine** putem [obrasca za prijavu](https://forms.gle/NtPPAugWXVpSSWqBA) uz obvezno učitavanje dokumentacije i navođenje traženih podataka navedenih u okviru ovog javnog poziva u obrazac prijave.

Pristupnicima prijavljenim na javni poziv smatrat će se samo osoba koja podnese pravovremenu i potpunu prijavu te ispunjava formalne uvjete iz javnog poziva.

Potpunom prijavom smatra se prijava koja sadrži sve podatke i priloge navedene u ovom pozivu.

Dodatne obavijesti pristupnici mogu zatražiti od voditelja programa cjeloživotnog učenja ili u Centru za cjeloživotno učenje:

|  |  |
| --- | --- |
| **Voditelj programa cjeloživotnog učenja**  Doc. dr. sc. Dario Šebalj  e-mail: [dario.sebalj@efos.hr](mailto:dario.sebalj@efos.hr)  Tel: +385 (0)31 224 419 | **Centar za cjeloživotno učenje:**  Valentina Helajz, univ. spec. oec.  e-mail: [valentina.helajz@efos.hr](http://valentina.helajz@efos.hr) Tel: +385 (0)31 22 44 00 (centrala);  Mob: +385 (0)91 2244 183 |

**DEKAN**

**Prof. dr. sc. Boris Crnković**